Kan spare 200 mill. ved å stenge veien for biler

Kan man rett og slett sperre veien til Ekeberg for gjennomkjøring i stedet for å bygge egen tunnel til trikken? Det vurderer byrådet.

10. apr. 2018 18:17 Sist oppdatert 12. april 2018

Oslofjorden ligger som et panorama når man tar den bratte veien opp mot Ekeberg. Men få har anledning til å nyte utsikten skikkelig, både syklister og sjåfører har ofte nok med å passe seg for hverandre.

Etter mer enn syv års forberedelser var planen lagt: Kommunen skulle sprenge ut en egen tunnel til trikken for å få bedre plass både til både biler, sykler og fotgjengere. Den smale Kongsveien binder sentrum og Gamlebyen sammen med Ekeberg og resten av Nordstrandsplatået. Daglig kjører 7500 biler her.